**Domeniul: Produsul intern brut – date provizorii (2)**

comparativ cu TRIMESTRUL iV 2017, Produsul intern brut în TRIMESTRUL i 2018 a fost, în termeni reali, mai mare cu 0,1%[[1]](#footnote-1).

* **Faţă de acelaşi trimestru din anul 2017, Produsul intern brut a înregistrat o creştere cu 4,0% pe seria brută şi cu 4,2% pe seria ajustată sezonier;**
* **Seria ajustată sezonier a Produsului intern brut trimestrial nu s-a modificat, ca urmare a revizuirii estimărilor pentru trimestrul I 2018, faţă de varianta provizorie (1) publicată în Comunicatul de presă nr. 140 din 7 iunie 2018.**

Evoluţia Produsului intern brut trimestrial în perioada 2016 - 2018, calculată ca serie brută şi serie ajustată sezonier, este prezentată în tabelul care urmează:



Datele tabelului in format Excel.

# Seria ajustată sezonier

**Produsul Intern Brut - date ajustate sezonier -**  estimat pentru trimestrul I 2018 a fost de 226281,6 milioane lei preţuri curente, în creştere – în termeni reali – cu 0,1% faţă de trimestrul IV 2017 şi cu 4,2% faţă de trimestrul I 2017.



Datele tabelului in format Excel.



Datele graficului in format Excel.

# Serie brută

**Produsul Intern Brut estimat pentru trimestrul I 2018** a fost de 180513,7 milioane lei preţuri curente, în creştere – în termeni reali – cu 4,0% faţă de trimestrul I 2017.



Datele tabelului in format Excel.

În tabelele 6 şi 7 sunt prezentate datele referitoare la Produsul intern brut în preţuri curente, indicii de volum şi indicii deflatori – serie brută şi serie ajustată sezonier – pentru trimestrul I 2018.

# Contribuţia categoriilor de resurse şi de utilizări la modificarea Produsului intern brut

***Categorii de resurse***

Comparativ cu varianta provizorie (1), dinamicile PIB şi a valorii adăugate brute au rămas nemodificate, valoarea adăugată brută diminuându-şi contribuţia la creşterea PIB cu 0,1 puncte procentuale; volumul şi contribuţia impozitelor nete pe produs s-a majorat cu 0,8, respectiv cu 0,1 puncte procentuale.

Volumul valorii adăugate brute pe ramuri de activitate nu a înregistrat, în general, modificări importante, cu excepţia:

* Comerţului cu amănuntul şi ridicata; repararea autovehiculelor şi motocicletelor; transport şi depozitare; hoteluri şi restaurante, cu o reducere a volumului de activitate de 0,4 puncte procentuale;
* Tranzacţiilor imobiliare, cu o creştere a volumului de activitate de 0,2 puncte procentuale;
* Activităților de spectacole, culturale şi recreative; reparaţii de produse de uz casnic şi alte servicii, cu o creştere a volumului de activitate de 0,2 puncte procentuale.



Datele tabelului in format Excel.

***Categorii de utilizări***

Din punctul de vedere al utilizării PIB, modificări semnificative ale contribuţiei la creşterea PIB, între cele două estimări, au înregistrat:

* cheltuiala pentru consumul final al gospodăriilor populaţiei, de la +3,4% la +3,7%, ca urmare a creşterii volumului său de activitate de la 105,4% la 105,9%;
* cheltuiala pentru consumul final individual şi colectiv al administraţiilor publice, de la +0,4% la -0,6%, ca urmare a reducerii volumului lor de activitate de la 102,4% la 96,6%;
* formarea brută de capital fix, de la +0,8% la +1,0%, ca urmare a creşterii volumului său de activitate de la 104,8% la 106,3%;
* exportul net, de la -0,6% la -1,8%.



Datele tabelului in format Excel.

# Revizuiri

Seria brută a Produsului intern brut s-a revizuit pentru perioada 2013-2017 pentru a asigura coerenţa cu conturile sectorului „Administraţii publice” şi cu Balanţa de Plăţi. Revizuirea a avut loc ca urmare a aplicării noii politici de revizuire a indicatorilor macroeconomici elaborată pentru a respecta cerinţele impuse de Regulamentului 2304/2016 referitor la modalitățile, structura, periodicitatea și indicatorii de evaluare ai rapoartelor privind calitatea datelor transmise conform Regulamentului (UE) nr. 549/2013 al Parlamentului European și al Consiliului. Informaţii suplimentare privind noua politică de revizuire precum şi calendarul revizuirilor se pot obţine de pe site-ul Eurostat şi pot fi consultate la adresa:

<http://www.insse.ro/cms/ro/content/produsul-intern-brut>

Seria ajustată sezonier a Produsului intern brut trimestrial pentru perioadele anterioare nu s-a modificat semnificativ ca urmare a revizuirii seriei brute şi a estimărilor pentru trimestrul I 2018 faţă de varianta provizorie (1), publicată în Comunicatul de presă nr. 140 din 7 iunie 2018.

Seriile ajustate sezonier se recalculează trimestrial ca urmare a modificării modelelor adoptate, a numărului de regresori folosiţi, a modificării seriilor brute şi a numărului de observaţii disponibile.



Datele tabelului in format Excel.



Datele tabelului in format Excel.

# Informaţii suplimentare:

Pentru interpretarea corectă a indicatorilor, vă rugăm sa consultaţi **Precizările metodologice**.

Seria brută de date şi cea ajustată sezonier ale Produsului intern brut trimestrial pentru perioada T1 1995 – T1 2018 pot fi accesate la adresa:

[***http://www.insse.ro/cms/ro/content/produsul-intern-brut***](http://www.insse.ro/cms/ro/content/produsul-intern-brut)

Produsul intern brut pentru trimestrul II 2018, date „semnal”, va fi publicat prin comunicat de presă, conform calendarului de pe site-ul INS, în data de 14 august 2018.

Date comparative cu celelalte State Membre ale Uniunii Europene se pot obţine de pe site-ul Eurostat şi pot fi consultate la adresa:

[***http://ec.europa.eu/eurostat/data/database***](http://ec.europa.eu/eurostat/data/database)

**Direcţia de comunicare**

e-mail: [biroupresa@insse.ro](mailto:biroupresa@insse.ro)

Tel: + 4021 3181869

1. Date ajustate sezonier şi în funcţie de numărul de zile lucrătoare [↑](#footnote-ref-1)